
	1.
	Likumprojekts (grozījumi)
 "1.1) izvērtē tirgus dalībnieka amatpersonu atbildību par tirgus dalībnieka aizliegtas vienošanās pārkāpumu ārējos normatīvajos aktos regulētā iepirkumā, kur tiek izmantots publiskais finansējums."
	Iebildums
Lūdzam svītrot vārdus “kur tiek izmantots publiskais finansējums”. Piedāvātā norma šādā tvērumā neaptver publisko un privāto partnerību, kā arī Ministru kabineta 2017. gada 28. februāra noteikumos Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” regulētos pasūtītāja finansētos iepirkumus. Realizējot publisko un privāto partnerību, kā arī pasūtītāja finansētos iepirkumus atbilstoši iepriekšminētajiem MK noteikumiem tiek tērēti ievērojami finanšu līdzekļi, kā arī riski attiecībā uz to, ka tirgus dalībnieki var īstenot aizliegtas vienošanās pārkāpumu ir tik pat lieli un nozīmīgi kā publisko iepirkumu procedūrās.
Piedāvātā redakcija
-
	Agnese Senčilo (FM)

	2.
	Likumprojekts (grozījumi)
 "(21) Ja iecietības pieteikumu iesniegusi tirgus dalībnieka amatpersona savā vārdā, šī persona uzskatāma par iecietības pieteikuma iesniedzēju, tai skaitā gadījumos, kad tirgus dalībnieka amatpersonas tiesiskās attiecības ar tirgus dalībnieku ir izbeigtas."
	Iebildums
Likumprojekta 6.pants paredz papildināt  Konkurences likuma 12.1 pantu "Iecietības programma" ar 2.1 daļu, kurā lietots termins "iecietības programma". Ņemot vērā  papildināma Konkurences likuma panta  redakciju, kā arī ievērojot Konkurences likuma 1.panta 1.2 punktā sniegts termina " iecietības programma" skaidrojumu, minētā panta  1.4 punktā sniegts termina "iecietības programmas pieteikuma iesniedzējs" skaidrojumu, lūdzu  likumprojekta 6.pantā ietvertā Konkurences likuma 12.1 panta 2.1 daļā  aizstāt vārdus "iecietības pieteikuma iesniedzējs" ar vārdiem "iecietības programmas pieteikuma iesniedzējs", salāgojot likumprojekta tekstu ar likumā lietotajiem terminiem. 
Piedāvātā redakcija
-
	Krista Veita (VID)

	3.
	Likumprojekts (grozījumi)
 "X nodaļaTirgus dalībnieka amatpersonas atbildība43. pants. Tirgus dalībnieka amatpersonas atbildība
(1) Par tirgus dalībnieka aizliegtas vienošanās pārkāpumu ārējos normatīvajos aktos regulētā iepirkumā, kur tiek izmantots publiskais finansējums, ja konkurences tiesību pārkāpums īstenots, tirgus dalībnieka amatpersonai rīkojoties juridiskās personas interesēs, vai tās labā, rīkodamās individuāli vai kā šīs juridiskās personas koleģiālās institūcijas loceklis, balstoties uz tiesībām pārstāvēt juridisko personu vai darbojoties tās uzdevumā, Konkurences padome var piemērot šai tirgus dalībnieka amatpersonai tiesību ierobežojumu ieņemt Komerclikuma 4.2 panta pirmajā daļā noteikto amatu no viena līdz trīs gadiem.
(2) Tirgus dalībnieka amatpersonai var piemērot šā panta pirmajā daļā noteikto tiesību ierobežojumu, ja izpildās viens no šādiem apstākļiem:
1) tirgus dalībnieka amatpersona ir bijusi tieši iesaistīta pārkāpuma izdarīšanā;
2) tirgus dalībnieka amatpersona nav bijusi tieši iesaistīta pārkāpuma izdarīšanā, bet tirgus dalībnieka amatpersonai bija zināms, ka tirgus dalībnieks īsteno pārkāpumu, un tirgus dalībnieka amatpersona neveica darbības, kuras tai bija pienākums veikt, lai to novērstu;
3) tirgus dalībnieka amatpersona nezināja, ka tirgus dalībnieks ir iesaistīts pārkāpumā, tomēr tirgus dalībnieka amatpersonai konkrētajos apstākļos to vajadzēja zināt.
(3) Pret tirgus dalībnieka amatpersonu neuzsāk lietu par tiesību ierobežojuma piemērošanu, ja:
1) tirgus dalībnieks ir saņēmis atbrīvojumu vai naudas soda samazinājumu saskaņā ar dalību iecietības programmā;
2) tirgus dalībnieka amatpersona iesniedz ziņas par faktiem un apstākļiem, kas Konkurences padomes ieskatā ir pietiekamas, lai izpildītu šā likuma 9. panta piektās daļas 4. vai 5. punktā minētās procesuālās darbības vai konstatētu pārkāpumu, un nav veikusi darbības, lai piespiestu citus tirgus dalībniekus veikt darbības, ar kurām tiek pārkāpts aizliegtas vienošanās aizliegums ārējos normatīvajos aktos regulētā iepirkumā, kur tiek izmantots publiskais finansējums, un sadarbojas ar Konkurences padomi, ievērojot iesniegtās informācijas atbilstību iecietības programmā izvirzītajiem kritērijiem un šā likuma 12.1 pantu;
3) kopš konkurences tiesību pārkāpuma izdarīšanas dienas, bet, ja pārkāpums ir ilgstošs, no pārkāpuma pārtraukšanas dienas, ir pagājuši vairāk nekā trīs gadi.

44. pants. Lēmuma saturs par tiesību ierobežojuma piemērošanas lietas ierosināšanu
(1) Lēmumā norāda:
1) administratīvās lietas numuru;
2) lēmuma pieņemšanas laiku un vietu;
3) informāciju par pārkāpumu;
4) ziņas par personu, kuru lēmums skar, un šīs personas pārstāvi vai aizstāvi (ja tāds ir);
5) informāciju par personas, kuru lēmums skar, tiesībām un pienākumiem;
6) pierādījumus, kas iegūti līdz lēmuma pieņemšanas brīdim;
7) lēmuma pieņemšanas tiesisko pamatu.
(2) Lēmumu par tiesību ierobežojuma piemērošanas lietas ierosināšanu paziņo personai, kuru lēmums skar.

45. pants. Tirgus dalībnieka amatpersonas tiesības un pienākumi lietā par tiesību ierobežojuma piemērošanu
(1) Tirgus dalībnieka amatpersonai ir šādas tiesības:
1) zināt, par kāda pārkāpuma izdarīšanu tā tiek saukta pie atbildības;
2) tiesības sevi aizstāvēt pašam vai saņemt paša izvēlēta advokāta vai cita veida juridisko palīdzību;
3) iepazīties ar administratīvās lietas materiāliem, izdarīt no tiem izrakstus, norakstus un izgatavot kopijas;
4) piedalīties administratīvās lietas izskatīšanā;
5) iesniegt pierādījumus;
6) lietot valodu, kurā tā spēj sazināties, kā arī bez atlīdzības izmantot tulka palīdzību, ja šī persona neprot valodu, kurā notiek administratīvais process.
(2) Tirgus dalībnieka amatpersonai ir šādi pienākumi:
1) noteiktajā laikā ierasties Konkurences padomes norādītajā vietā;
2) noteiktā termiņā sniegt pilnīgu un patiesu pieprasīto informāciju;
3) nekavēt un netraucēt administratīvā procesa norisi;
4) paziņot Konkurences padomei par dzīvesvietas vai elektroniskā pasta adreses maiņu procesa laikā.

46. pants. Vispārīgie noteikumi tiesību ierobežojuma piemērošanai
(1) Lemjot par tiesību ierobežojuma piemērošanu un tā ilgumu, izdara lietderības apsvērumus un ņem vērā izdarītā konkurences tiesību pārkāpuma raksturu, izdarīšanas apstākļus, ilgumu, iesaistīto amatpersonu skaitu, to, vai tirgus dalībnieka amatpersona atzinusi izdarīto, vai amatpersona ir ierosinājusi pārkāpumu vai vadījusi tā īstenošanu, kavējusi pārkāpuma izmeklēšanu, pārkāpumā iesaistīto personu skaitu.
(2) Lietu par tiesību ierobežojuma piemērošanu tirgus dalībnieka amatpersonai Konkurences padome izmeklē un izskata saskaņā ar II nodaļu un VII nodaļu, ciktāl šajā nodaļā nav noteikts citādi.
(3) Uzsākot lietu par tiesību ierobežojuma piemērošanu, Konkurences padomes amatpersona informē tirgus dalībnieka amatpersonu par tās tiesībām.

47. pants. Tiesību ierobežojuma piespiedu izpilde
Ja pie atbildības sauktā persona nepilda piemēroto tiesību ierobežojumu, tā piespiedu izpilde tiek veikta šā likuma 8.1 pantā noteiktajā kārtībā."
	Iebildums
Lūdzam svītrot  pirmajā daļā un trešās daļas 2. punktā norādi “kur tiek izmantots publiskais finansējums”. Pamatojumu skatīt pie iebilduma par 6. panta pirmās daļas 1.1 punktu.
Piedāvātā redakcija
-
	Agnese Senčilo (FM)

	4.
	Anotācija (ex-ante)
1.1. Pamatojums
	Priekšlikums
Lūdzam precizēt anotāciju atbilstoši iebildumam par norādi attiecībā uz publisko finansējumu.  Vienlaikus aicinām papildināt anotāciju ar informāciju attiecībā uz regulējuma par tirgus dalībnieka amatpersonas atbildības sašaurināšanu, attiecinot to tikai uz pārkāpumiem ārējos normatīvajos aktos regulētā iepirkumā. Tirgus dalībnieki aizliegtās vienošanās var veidot ne tikai publiskajos iepirkumos un amatpersonas atbildībai par tām būtu jāiestājas neatkarīgi no tā, kur tā tiek realizēta.
 
Piedāvātā redakcija
-
	Agnese Senčilo (FM)



